

**H O T Ă R Â R E**

**privind darea ȋn administrare a unor echipamente IT și certificate**

**digitale calificate către Inspectoratul pentru Situații de Urgență „Avram Iancu"**

 **al Judeţului Cluj**

Având în vedere Proiectul de hotărâre înregistrat cu nr. 168 din 29.08.2023 privind darea ȋn administrare a unor echipamente IT către Inspectoratul pentru Situații de Urgență „Avram Iancu" al Judeţului Cluj, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 34788 din 29.08.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 34792 din 29.08.2023 și de Avizul cu nr. 34788 din 31.08.2023 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile:

* Hotărârii Consiliului Județean Cluj nr. 220/2018 privind aprobarea Proiectului "Județul Cluj -SMART TERRITORY-" și a cheltuielilor legate de proiect;
* Hotărârii Consiliului Județean Cluj nr. 47/2020 privind aprobarea contractului de asociere dintre județul Cluj și Inspectoratul pentru Situații de Urgență “Avram Iancu” al județului Cluj;
* Hotărârii Consiliului Județean Cluj nr. 183/2020 privind darea ȋn administrare a unor echipamente IT către Inspectoratul pentru Situații de Urgență „Avram Iancu" al Judeţului Cluj;
* Hotărârii Consiliului Județean Cluj nr. 75/2021 privind predarea unui obiectiv de investiții Inspectoratului pentru Situaţii de Urgenţă "Avram Iancu" al Judeţului Cluj;

În conformitate cu prevederile:

* art. 173 alin. (1) lit. c), alin. (4) lit. b), alin. (5) lit. g) și alin. (8), ale art. 277, ale art. 298 – 301 și ale art. 362 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 792 – 857 și ale art. 867 – 870 din Legea privind Codul civil nr. 287/2009, republicată, cu modificările şi completările ulterioare;
* art. 35 alin. (1) din Legea privind finanțele publice locale nr. 273/2006, cu modificările și completările ulterioare;
* art. 10 lit. d), ale art. 21 alin. (1) și ale art. 25 lit. d) din Legea privind apărarea civilă nr. 481/2004, republicată, cu modificările și completările ulterioare;
* art. 15 lit. a) din Legea privind apărarea împotriva incendiilor nr. 307/2006, cu modificările și completările ulterioare;
* Hotărârii Guvernului nr. 951/2016 privind aprobarea Strategiei de consolidare şi dezvoltare a Inspectoratului General pentru Situaţii de Urgenţă pentru perioada 2016-2025;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se aprobă darea în administrare către Inspectoratul pentru Situații de Urgență „Avram Iancu" al Județului Cluj a echipamentelor IT cuprinse în **anexa nr. 1** și acertificatelor digitale cuprinse în **anexa nr. 2,** cu datele de identificare și valoarea de inventar din anexele menționate care fac parte integrantă din prezenta hotărâre.

**(2)** Perioada pentru care aprobă darea în administrare a echipamentelor IT precizate la alin. (1) este de 5 ani.

**Art. 2.** **(1)** Se aprobă contractul de administraredintre Județul Cluj și Inspectoratul pentru Situații de Urgență „Avram Iancu" al Județului Cluj cuprins în **anexa nr. 3** care face parte integrantă din prezenta hotărâre.

**(2)** Contractul de administrare IT precizat la alin. (1) se va încheia în termen de maximum 30 de zile de la data comunicării prezentei hotărâri.

**(3)** Se împuterniceşte domnul Alin Tișe-Preşedinte al Consiliului Judeţean Cluj-, ca în numele şi pentru Judeţul Cluj, să semneze contractul de administrare IT precizat la alin. (1).

**Art. 3. (1)** Predarea - preluarea bunurilor prevăzute la art. 1 alin. (1) se face în baza unui proces-verbal încheiat între Judeţul Cluj şi Inspectoratul pentru Situații de Urgență „Avram Iancu" al Județului Cluj încheiat în termen de maximum 30 de zile de la data comunicării prezentei hotărâri, care va fi anexat contractului de administrare.

**(2)** Un exemplar al contractului de administrare și al procesului-verbal de predare – primire se va arhiva la Direcţia Generală Buget-Finanţe, Resurse Umane-Serviciul SSM-PSI, Logistic- din cadrul aparatului de specialitate al Consiliului Judeţean Cluj.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane-Serviciul SSM-PSI, Logistic- și Direcția Administrație și Relații Publice - Serviciul Digitalizare, Reprezentare, Protocol.

**Art. 5.** Prezenta hotărâre se comunică Direcţiei Generale Buget-Finanţe, Resurse Umane- Serviciul SSM-PSI, Logistic; Direcției Administrație și Relații Publice - Serviciul Digitalizare, Reprezentare, Protocol; Inspectoratului pentru Situații de Urgență „Avram Iancu" al județului Cluj, precum şi Prefectului Judeţului Cluj şi se aduce la cunoştinţă publică prin afișarea la sediul Consiliului Județean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 168 din 31 august 2023**

*Prezenta hotărâre a fost adoptată cu 34 de voturi “pentru”, fiind astfel respectate prevederile legale privind majoritatea de voturi necesară.*